**Kedves Vendégünk!**

* A PannKa Közösségi tér hétfőn, szerdán és csütörtökön 9-től 13 óráig, kedden és pénteken 9-től 13 óráig és 16-tól 18 óráig, hétvégen rendezvények függvényében tart nyitva.
* Minden vendégünket — a zártkörű rendezvények kivételével — ebben a nyitvatartási időben szeretettel várjuk. A belépődíjas rendezvényeken az vehet részt, aki jegyet vált, a klubok és foglalkozások résztvevői tagsági vagy tandíjat fizetnek.
* A PannKa Közösségi Tér programjait elsősorban XIII. kerületi lakosok, a kerületi Partner Kártyával rendelkezők vehetik igénybe.
* Szolgáltatásainkat, a sószoba kivételével, 0 – 12 éves korig, gyermekek vehetik igénybe, kizárólag szülői felügyelettel.
* A PannKa Közösségi térben gyermekmegőrzési szolgáltatás igénybevételére nincs lehetőség.
* Vendégeink zavartalan művelődését, szórakozását, tanulását és önképzését a közösségi és a társadalmi élet szabályainak megfelelően maguk is segíthetik.
* Az intézmény közösségi célokat szolgál: a berendezések és a felszerelések védelmét, felelős használatát, a tisztaság és a rend megóvását minden vendégünktől elvárjuk.
* Vendégeink részére ingyenesen igénybe vehető, zárható szekrények állnak rendelkezésre, az értéktárgyaik megőrzésére, a kulcs elvesztése 2000.- Ft kártérítést von maga után, az őrizetlenül hagyott tárgyakért nem vállalunk felelősséget.
* Az intézmény helyiségei rendeltetésszerűen használhatók. A berendezés a vendégek védelme alatt áll, megóvásáért a használók anyagilag felelősek. A berendezési és felszerelési tárgyakban okozott kárt a károkozónak meg kell térítenie.
* Babakocsi csak az erre kijelölt tárolóhelységeben tárolható.
* Közösségi tér programjain csak egészséges gyermekek vehetnek részt. Intézményünkbe gyógyszert és gyógyszernek minősülő készítményt behozni tilos.
* Étel és ital fogyasztása, csak az erre kijelölt asztaloknál engedélyezett.
* A foglalkoztatókba utcai cipőben a belépés tilos, lehetőség szerint csúszásgátlóval ellátott vastagabb zokni viselése javasolt.
* Az intézménybe kutyát behozni tilos.
* A technikai felszereléseket (elektromos kapcsolótáblák, világítóberendezések, hangosítás stb.) csak az intézmény munkatársai kezelhetik.
* Az intézmény helyiségeire vonatkozó biztonságtechnikai és tűzvédelmi előírások minden vendégünkre kötelezőek. Az ezek be nem tartásából eredő károkért vendégeink teljes felelősséggel tartoznak.
* Az intézményben és a bejárat 5 méteres körzetében dohányozni tilos. Ittas és kábítószer hatása alatt álló személy az intézményben nem tartózkodhat.
* Tizennyolc éven aluliaknak szeszesital nem árusítható még rendezvényen sem, gyermek és családi rendezvényeken szeszes ital fogyasztása tilos.
* Az intézmény egész területén szerencsejátékot játszani nem szabad, pénzben kártyázni tilos.
* A tanfolyamok, szakkörök, klubok, művészeti csoportok, közösségek tagjai csak a vezető felügyeletével vehetnek részt a foglalkozásokon. A foglalkozás-vezetők kötelesek segíteni az élet-, baleset- és vagyonvédelmi előírások betartását, a takarékos működést. A résztvevőkért felelősséget vállaló felnőtt személy csak akkor távozhat az intézményből, ha a csoport tagjai már elhagyták a foglalkozás helyszínét.
* Az intézmény dolgozóinak intézkedései a vendégekre kötelező érvényűek.

**Aki a házirendet megsérti, figyelmeztetés után meghatározott időre vagy véglegesen kitiltható az intézményből, s ellene akár hatósági eljárás is indítható. A házirend betartása közös érdekünk.**

***Budapest, 2020. június***

***Bubics Ádám***

***divízióvezető***